**Analýza filmov Caravaggio (1986) a Caravaggiov tieň (2022)**

Biografické filmy tvoria značnú časť v našom modernom živote, poskytujú nám hlbší pohľad do životov významných, či neznámych osobností a rôznych historických udalostí. Tieto filmy sú tu od toho aby svojim príbehom inšpirovali ľudí alebo im otvorili nové obzory. Za celý svoj život som ich napozeral mnoho – Statočné srdce, Beautiful boy, Le mans 66, Pianista, The King, Outlaw King, Schindlerov zoznam... Niektoré filmy uspeli a niektoré nie, u mňa ako u diváka a milovníka histórie a filmov je menšia časť z nich neobľúbená. Priznám sa, patrím k tomu typu diváka, ktorý keď pozerá historický film, ukáže prstom na obrazovku a povie si - ,,Takto to nebolo!“ Samozrejme, pozerám filmy aj pre ich vizuálny zážitok, ako autor prejaví svoj pohľad na tému, jeho umelecké vyjadrenie. Úprimne, prekvapilo ma keď sme si mali pozrieť biografické filmy o Caravaggiovi, ako bývalého študenta umeleckej školy som nikdy o nich nepočul, a možno to znie ako náhoda, ale z Baroka som dokonca aj maturoval. Tieto filmy okamžite získali moju pozornosť, hlavou mi ale stále prechádzali otázky, ako dokázali zobraziť život tohto umelca? Sú ich zobrazenia správne? Čo ich robí od seba rozdielne?

Caravaggio (1986) je nádherný ale aj mätúci film. Nie je to film pre každého. Hneď zo začiatku som nevedel či pozerám správny film, keďže postavy vo filme mali veľmi moderné oblečenie (tuxeda, saká, košele...) a fajčili cigarety, ktoré na dobu, v ktorej Caravaggio žil neexistovali, rovnako ako aj bicykle, motorky alebo aj nákladiaky. Derek Jarman, ak sa nemýlim, zvolil tento prístup zámerne, chcel vlastne Caravaggia zobraziť ako nadčasového hrdinu, s tým, že sa snaží ukazovať aj na problémy doby. Keď som si čítal o Jarmanovi, dozvedel som sa, že tento štýl použil aj v iných filmoch – Edward II, The Tempest... Jarman sa snaží týmto mixom vytvoriť jedinečný vizuálny štýl. Vystupuje tam fiktívna postava s menom Jerusaleme, ktorá je nemá ale slúži ako Caravaggiov pomocník, mieša mu farby, pomáha mu pri maľbách a hlavne slúži ako most medzi divákom a Caravaggiom, pomáha ho humanizovať, ukazuje jeho vzťahy a pôsobenie mimo umenie a aj v jeho súkromných momentoch. Jarman sa snaží nie len vizuálne dotknúť diváka ale aj za pomoci básní, ktoré Caravaggio rozpráva v pozadí. Celý film pripomína Caravaggiové obrazy, v rôznych scénach, čo som si všimol, používajú temnosvit, ktorý je pre Baroko veľmi typický a dodáva do umeleckého zážitku. Každá scéna ukrýva istú symboliku a je ťažké pre diváka vylúštiť tieto skryté odkazy, preto som na začiatku aj spomenul, že film nie je pre každého. Vo filme zobrazuje za pomoci hercov najznámejšie Caravaggiove maľby s príbehom za nimi ( Smrť Panny Márie, Nedotknuteľnosť svätého Tomáša...). Za to, film pôsobí uzavrete, väčšinu času sa postavy nachádzajú v uzavretých miestnostiach s jedným oknom alebo úplnou tmou, nevidíme žiadne okolie, čo niekedy dokáže diváka zmiasť. Všetky tieto aspekty zvyšujú dramatický efekt Jarmanovho filmu, a pomáha nám nazrieť hlbšie do osobnosti Caravaggia. Je to nezvyčajný biografický film, hlavne kvôli svojmu inovatívnemu umeleckému prístupu a vizuálnej kráse. Film končí symbolickou smrťou Caravaggia, film dokonale a umelecky zobrazil, jeho ťažký život, jeho zápas s vnútrom a jeho démonmi a hlavne problémy s autoritami (Cirkev, ktorá mimochodom nebola vo filme ako jediná moderne oblečená, možno ide o náznak toho ako cirkev spomaľovala rozvoj v minulosti...)

Caravaggiov Tieň (2022) je film pre milovníkov umenia, ktorý sa chcú dozvedieť o motívoch tohto umelca. Tento film, zobrazoval dobu, v ktorej Caravaggio žil, priam perfektne. Niektoré časti filmu boli trochu prehnané, ale dalo by sa usúdiť, že ide skôr o snové zobrazenie. Narozdiel od Jarmanovho filmu, sa tento film zaoberá čisto o motívoch Caravaggia, o tom ako doba afektovala jeho, a rieši tú hlavnú otázku za jeho obrazmi, prečo. Celý film pôsobí ako detektívka, predstavia sa nám dve hlavné postavy – Caravaggio a L´Ombra (Tieň). Tieň je náš “antagonista“, síce som napísal, že je to jedna z hlavných postáv, ale vo filme, vidíme väčšinu scén z jeho pohľadu, pôsobí vo filme aj ako náš detektív. Zároveň je Tieň to blížiace sa nebezpečenstvo pre nášho hrdinu Caravaggia, každá scéna s Tieňom vypúšťa pocit neistoty a strachu, kedy vieme, že aj iným postavám hrozí nebezpečenstvo. Je vidieť, že Michele Placid bol odjakživa priťahovaný maľbami Caravaggia, jeho komplexnou personalistov a jeho umeleckým prínosom do nášho sveta s jeho príjemným odkazom. Preskoky medzi minulosťou a budúcnosťou bola tá mätúca časť filmu, pretože niekedy som nevedel, v akom roku som, neustále veci skákali z roku 1606 do 1609 a potom naspäť na 1606 a odtiaľ zrazu sme sa objavili v roku 1614, preto som niekedy nevedel rozoznať prítomnosť od minulosti. Jarmanov film mal dejovú postupnosť narozdiel od filmu Placida, ktorý neustále skáče z minulosti do prítomnosti. Vo filme stretávame vedľajšie postavy (ktoré existovali), tieto postavy vypočúva Tieň, od nich sa dozvedá v kúskoch príbeh Caravaggia. Niektoré postavy boli zobrazené ako svätci v jeho obrazoch (prostitútky, bezdomovci...), kde nazeráme aj hlbšie do ich charakterov. Cirkev týchto ľudí berie ako odpad ale vo filme ich vidíme a vnímame ako mučeníkov doby, čo v podstate aj bol motív Caravaggia, zobrazoval trpiacich ľudí ako svätcov, Caravaggio tam vystupuje ako táto empatická rocková hviezda (Pretože ňou v tej dobe aj bol), Placidove zobrazenie Caravaggia je dobré, spravil síce z neho neuváženého drzého bojovníka za umenie, ale ľudia si v dnešnej dobe takýchto hrdinov idealizujú. Oba filmy zdieľajú ale jedno, zobrazenie Smrti Panny Márie, obe scény sú depresívne a pre diváka až šokujúce, keď si uvedomí, že čoho bol Caravaggio schopný spraviť pre umenie, a čo dokáže ľudská spoločnosť spôsobiť jednej osobe. Samozrejme táto scéna afektovala postavu oboch Caravaggiov vo filmoch. Prekvapila ma scéna, kde sme stretli postavu, ktorá bola síce neznáma divákovi ale známa mne, Artemisia Gentileschi, ktorá je jedna z revolučných umelkýň baroka. Ohľadom spomínaných prehnaných scén, scény kde boli orgie, by som povedal boli najprehnanejšie, i keď môže ísť o snové sekvencie alebo sekv